b'\n_START_ARTICLE_\nKyrenaika\n_START_PARAGRAPH_\nKyrenaika (kreik. \xce\x9a\xcf\x85\xcf\x81\xce\xb7\xce\xbd\xce\xb1\xcf\x8a\xce\xba\xce\xae, arab. \xd8\xa8\xd8\xb1\xd9\x82\xd9\x87\xe2\x80\x8e, Barqah) on maakunta Libyan rannikolla. Vuonna 630 eaa. perustettu kreikkalainen kolonia Kyrene antoi nimens\xc3\xa4 alueelle.\n_START_SECTION_\nKreikkalainen kolonisaatio\n_START_PARAGRAPH_\nTermi\xc3\xa4 Pentapolis k\xc3\xa4ytettiin my\xc3\xb6hemmin Kyrenaikan synonyymina. Akemenidit valtasivat Kyrenaikan noin vuonna 513 eaa. Kyrenaikasta tuli kuitenkin my\xc3\xb6hemmin itsen\xc3\xa4inen. Kyrenaikaa kutsuttiin my\xc3\xb6s Pentapoliiksi koska siell\xc3\xa4 oli viisi t\xc3\xa4rke\xc3\xa4\xc3\xa4 kaupunkia. Kyrenen lis\xc3\xa4ksi t\xc3\xa4rkeit\xc3\xa4 kaupunkeja olivat Barka, Euesperides, Kyrenen satamakaupunki Apollonia ja Taukheira.\n_START_SECTION_\nEgyptin Ptolemaiosten aika\n_START_PARAGRAPH_\nAleksanteri Suuren kuoleman j\xc3\xa4lkeen spartalainen palkkasotilas Thibron saapui Kyrenaikaan noin 7\xc2\xa0000 palkkasotilaan kanssa. Kyrenest\xc3\xa4 ja Barkasta karkotetut pyysiv\xc3\xa4t h\xc3\xa4nt\xc3\xa4 apuun. Thibron valtasi aluksi Kyrenen sataman, ja pakotti kyrenel\xc3\xa4iset maksamaan lunnaita. Pian kyrenel\xc3\xa4iset pyysiv\xc3\xa4t Egyptin satraapin Ptolemaios I:n apua. T\xc3\xa4m\xc3\xa4 l\xc3\xa4hetti sotap\xc3\xa4\xc3\xa4llikk\xc3\xb6 Ofellaan Kyrenaikaan. Thibronin kuoleman j\xc3\xa4lkeen vuonna 322 eaa. Kyrenaika liitettiin Ptolemaiosten Egyptiin. Ofellas hallitsi kuitenkin Kyrenaikaa itsen\xc3\xa4isesti. Ofellas kuoli noin vuonna 208 eaa. Ptolemaiosten aikana perustettiin my\xc3\xb6s kuudes kaupunki Ptolemais.\n_START_SECTION_\nRoomalainen provinssi\n_START_PARAGRAPH_\nKyrenaika liitettiin Rooman valtakuntaan vuonna 96 eaa. Vuonna 78 eaa. se oli perustettu yhdeksi hallinnolliseksi provinssiksi yhdess\xc3\xa4 Kreetan kanssa. Siit\xc3\xa4 tuli senaatin provinssi vuonna 20 eaa.\n_START_SECTION_\nNykyajan historia\n_START_PARAGRAPH_\nTripolitania, Kyrenaika ja Fezzan liitettiin Italian Libyan alueisiin vuonna 1934. Libyan valtion perustamisen j\xc3\xa4lkeen vuonna 1947, Kyrenaikasta tuli osa Libyan valtiota.'